# Riu Isàvena

El riu Isàvena és un riu de la zona dels Prepirineus aragonesos i el principal afluent del riu Éssera, amb qui s'uneix a Graus. Transcorre per la comarca aragonesa de la Ribagorça.
L'Isàvena entra a la Baixa Ribagorça pel congost d'Ovarra o de Gavarret, entre el Turbó i la serra de Sis, després de rebre les aigües del riu Blanc o barranc d'Espés. El riu, en el seu camí cap a l'Éssera, passa pel municipi de Beranui: per Santa Maria d'Ovarra, les Ferreries i Pardinella. En Tor-la-ribera, rep les aigües del riu de Vilacarle molt a prop de Biasques d'Ovarra. Les Fonts de Sant Cristòfol abans de Serradui són una aportació d'aigua important, com el barranc de Sant Esteve o el barranc de Carrasquer. Després s'eixampla i forma l'eix de la ribera d'Isàvena, que la serra del castell de Llaguarres (1.175 m) separa de la rodalia de Benavarri.
L'única espècie aquàtica present en el tram inventariat és la truita. Com a espècie destacable en les aigües del riu Isàvena es troba la llúdriga.

## Història i llengua

L'occident de la seua conca hidrogràfica coincideix en bona part amb el límit entre els sistemes lingüístics aragonès i català, ja que els reis aragonesos, que disposaven dels dominis del comtat de Ribagorça a la riba del riu Isàvena, de llengua catalana, van conquerir el seu territori seguint les riberes dels rius Éssera i Cinca en viles que incorporaren l'aragonès com a llengua, mentre que els comtes de Barcelona i Urgell, vers el 1056, conqueriren la riba de la Noguera Ribagorçana, i més tard els comtes d'Urgell i l'orde del Temple conqueririen la Llitera, establint la frontera màxima del català a l'Aragó.

## Vegeu també

* Pont de Capella, pont romànic sobre l'Isàvena a Capella.
* Congost d'Ovarra
* Barranc de Carrasquer

## Imatges de la conca, afluents, fonts i arquitectura del riu Isàvena

* Conca del riu Cinca
* Riu Isàvena des de Beranui
* Mulla de Pardinella -Beranui-
* El riu Isàvena entre Serradui i la Pobla de Roda
* Conca hidrogràfica de l'Isàvena
* Congost d'Ovarra
* Meandre
* riu Blanc
* Capella, Pont Medieval
* Fonts de Sant Cristòfol, entre Biasques d'Ovarra i Serradui.

## Referències

* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Ministeri de Medi, Estudi de la qualitat ecològica del riu Isàvena». Arxivat de l'original el 2015-09-25. [Consulta: 7 setembre 2015].
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Riu Isàvena». Gran Enciclopèdia Catalana. Barcelona: Grup Enciclopèdia Catalana.
* ↑ «Flora i fauna del Congosto d'Ovarra». Arxivat de l'original el 2016-03-03. [Consulta: 7 setembre 2015].
* ↑ Griera i Gaja, Antoni. Gramàtica històrica del català antic. Institució Patxot, 1931, p.7.

## Bibliografia

* «Riu Isàvena». Gran Enciclopèdia Catalana. Barcelona: Grup Enciclopèdia Catalana.